《月季花》
宋代·董嗣杲

谢了还开肯悟空，一年三十六旬中。
相看谁有长春艳，莫道花无百日红。
酡脸倚娇承舞雪，瘦枝扶力借柔风。
四时常吐芳姿媚，人老那能与此同。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。